CELEX: 32011D0231
Language: et
Date: 2011-04-11 00:00:00
Title: 2011/231/EL: Komisjoni otsus, 11. aprill 2011 , millega tehakse erand teatavatele liikmesriikidele statistika esitamise osas vastavalt Euroopa Parlamendi ja nõukogu määrusele (EÜ) nr 1338/2008 (rahvatervist ning töötervishoidu ja tööohutust käsitleva ühenduse statistika kohta) seoses tööõnnetusi käsitleva statistikaga (teatavaks tehtud numbri K(2011) 2403 all)

12.4.2011   
            
            
               ET
            
            
               Euroopa Liidu Teataja
            
            
               L 97/47
            
         KOMISJONI OTSUS,
   11. aprill 2011,
   millega tehakse erand teatavatele liikmesriikidele statistika esitamise osas vastavalt Euroopa Parlamendi ja nõukogu määrusele (EÜ) nr 1338/2008 (rahvatervist ning töötervishoidu ja tööohutust käsitleva ühenduse statistika kohta) seoses tööõnnetusi käsitleva statistikaga
   (teatavaks tehtud numbri K(2011) 2403 all)
   (Ainult saksa-, kreeka-, inglis-, prantsus-, läti- ja hollandikeelne tekst on autentsed)
   (2011/231/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1338/2008 rahvatervist ning töötervishoidu ja tööohutust käsitleva ühenduse statistika kohta, (1) eriti selle artikli 9 lõiget 2,
   võttes arvesse taotlusi, mille on esitanud Belgia Kuningriik, Saksamaa Liitvabariik, Iirimaa, Kreeka Vabariik, Prantsuse Vabariik, Läti Vabariik, Madalmaade Kuningriik ning Suurbritannia ja Põhja-Iiri Ühendkuningriik,
   ning arvestades järgmist:
   
               (1)
            
            
               Määruse (EÜ) nr 1338/2008 artikli 2 kohaselt rakendatakse seda tööõnnetusi käsitleva statistika koostamise suhtes, nagu määratletud IV lisas.
            
         
               (2)
            
            
               Määruse (EÜ) nr 1338/2008 artikli 9 lõikega 2 on ette nähtud, et vajadusel kehtestatakse liikmesriikidele erandid ja üleminekuperioodid, mis põhinevad objektiivsetel alustel.
            
         
               (3)
            
            
               Komisjonile esitatud teabe põhjal ilmneb, et Belgia, Saksamaa, Iirimaa, Kreeka, Prantsusmaa, Läti, Madalmaad ja Ühendkuningriik on taotlenud erandeid, kuna määruse (EÜ) nr 1338/2008 täielikuks järgmiseks tuleb riiklikke statistikasüsteeme oluliselt kohandada.
            
         
               (4)
            
            
               Sellised erandid tuleks seega nendele liikmesriikidele nende taotluste alusel anda.
            
         
               (5)
            
            
               Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas nimetatud liikmesriikidele antakse lisas esitatud erandid.
   Artikkel 2
   Käesolev otsus on adresseeritud Belgia Kuningriigile, Saksamaa Liitvabariigile, Iirimaale, Kreeka Vabariigile, Prantsuse Vabariigile, Läti Vabariigile, Madalmaade Kuningriigile ning Suurbritannia ja Põhja-Iiri Ühendkuningriigile.
   
      Brüssel, 11. aprill 2011
      
         
            Komisjoni nimel
         
         
            komisjoni liige
         
         Olli REHN
      
   
   
      (1)  ELT L 354, 31.12.2008, lk 70.
   
      LISA
      
         Erandid määrusest (EÜ) nr 1338/2008, nagu seda on rakendanud komisjon, seoses tööõnnetusi käsitleva statistikaga
      
      
                  Liikmesriik
               
               
                  Erand
               
               
                  Erandi lõpp
               
            
                  Belgia
               
               
                  Esimene kord esitada andmed avaliku sektori töötajate (NACE O) tööõnnetuste kohta: 2016 (andmed 2014. aasta kohta).
               
               
                  30. juuni 2016
               
            
                  Esimene kord esitada muutuja ISCO-08: 2014 (andmed 2012. aasta kohta).
               
               
                  30. juuni 2014
               
            
                  Saksamaa
               
               
                  Esimene kord esitada muutujad „kaotatud päevad”, ISCO-08 ja NACE Rev. 2 neljanumbrilisel tasemel: 2016 (andmed 2014. aasta kohta).
               
               
                  30. juuni 2016
               
            
                  Esimene kord esitada andmed avalike teenistujate tööõnnetuste kohta: 2016 (andmed 2014. aasta kohta)
               
               
                  30. juuni 2016
               
            
                  Iirimaa
               
               
                  Esimene kord esitada andmed liiklusõnnetuste kohta (rohkem andmeid liiklusõnnetuste kohta): 2016 (andmed 2014. aasta kohta)
               
               
                  30. juuni 2016
               
            
                  Kreeka
               
               
                  Esimene kord esitada muutujad „kaotatud päevad”, „vigastuse liik” ja III etapi muutujad (põhjused ja asjaolud): 2016 (andmed 2014. aasta kohta).
               
               
                  30. juuni 2016
               
            
                  Esimene kord esitada andmed avaliku sektori töötajate (NACE O) ja NACE Rev. 2 harude töötajate kohta, kellel ei ole sotsiaalkindlustusameti (IKA) kindlustust 2016 (andmed 2014. aasta kohta).
               
               
                  30. juuni 2016
               
            
                  Prantsusmaa
               
               
                  Esimene kord esitada III etapi muutujad (põhjused ja asjaolud): 2016 (andmed 2014. aasta kohta).
               
               
                  30. juuni 2016
               
            
                  Kõigi NACE Rev. 2 sektorite A–S töötajate täielik kindlustuskate: 2016 (2014. aasta andmete puhul).
               
               
                  30. juuni 2016
               
            
                  Läti
               
               
                  Esimene kord esitada muutujad „kaotatud päevad”, „tööandja majandustegevus” koos täpse neljanumbrilise NACE Rev. 2 koodiga ja geograafilise asukoha NUTS kood: 2014 (andmed 2012. aasta kohta)
               
               
                  30. juuni 2014
               
            
                  Madalmaad
               
               
                  Esimene kord esitada muutujad „kutseala”, „vigastuse liik”, „vigastatud kehaosa”, „õnnetuse kuupäev”, „kaotatud päevad” ja III etapi muutujad (põhjused ja asjaolud): 2016 (andmed 2014. aasta kohta).
               
               
                  30. juuni 2016
               
            
                  Ühendkuningriik
               
               
                  Esimene kord esitada muutuja „kaotatud päevad”: 2015 (andmed 2013. aasta kohta)
               
               
                  30. juuni 2015
               
            
                  Esimene kord esitada andmed liiklusõnnetuste kohta: 2015 (andmed 2013. aasta kohta)
               
               
                  30. juuni 2015
               
            
                  Esimene kord esitada andmed lennumeeskonnaliikmete ja meremeestega toimunud õnnetuste kohta: 2016 (andmed 2014. aasta kohta)
               
               
                  30. juuni 2016